תקנות הכניסה לישראל (אמצעי בקרה על מעבר עובדים זרים בענף הסיעוד)

{{ח:התחלה}}
{{ח:כותרת|תקנות הכניסה לישראל (אמצעי בקרה על מעבר עובדים זרים בענף הסיעוד), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 1118|תקנות הכניסה לישראל (אמצעי בקרה על מעבר עובדים זרים בענף הסיעוד)|https://olaw.org.il/takanot/takanot-7375.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הכניסה לישראל#סעיף 3א|סעיפים 3א(ג2)(1)}} {{ח:חיצוני|חוק הכניסה לישראל#סעיף 14|ו־14(א)(6)}} {{ח:חיצוני|חוק הכניסה לישראל|לחוק הכניסה לישראל, התשי״ב–1952}} (להלן – החוק), לאחר התייעצות עם שר הרווחה והשירותים החברתיים ושר הכלכלה, ובאישור ועדת הפנים והגנת הסביבה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הממונה“ – כהגדרתו {{ח:חיצוני|חוק עובדים זרים|בחוק עובדים זרים, התשנ״א–1991}};
{{ח:ת|סוג=הגדרה}} ”הפסיק את עבודתו“ – הפסקת עבודה של עובד זר בענף הסיעוד, שלא מחמת פטירת המטופל הסיעודי שהוא טיפל בו, שלא מחמת פיטורין או שלא מחמת מעבר המטופל הסיעודי למגורים במוסד סיעודי;
{{ח:ת|סוג=הגדרה}} ”מוסד סיעודי“ – ”מוסד רפואי“ כהגדרתו {{ח:חיצוני|פקודת בריאות העם#סעיף 24|בסעיף 24 לפקודת בריאות העם, 1940}}, או ”מעון“ כהגדרתו {{ח:חיצוני|חוק הפיקוח על מעונות|בחוק הפיקוח על מעונות, התשכ״ה–1965}}, שבו מסופקים שירותי סיעוד;
{{ח:ת|סוג=הגדרה}} ”מטופל סיעודי“ – יחיד שהוא בעל היתר לפי {{ח:חיצוני|חוק עובדים זרים#סעיף 1יג|סעיף 1יג לחוק עובדים זרים, התשנ״א–1991}}, להעסקת עובד זר במתן טיפול סיעודי שלא לצורך עיסוקו ומשלח ידו, המבקש להעסיק או המעסיק עובד זר בהתאם לתנאי ההיתר שקיבל;
{{ח:ת|סוג=הגדרה}} ”עובד זר“ – עובד זר כהגדרתו {{ח:חיצוני|חוק הכניסה לישראל#סעיף 3א|בסעיף 3א(ד) לחוק}}, שתחום עיסוקו, כפי שצוין באשרה וברישיון הישיבה שניתנו לו, הוא ענף הסיעוד;
{{ח:ת|סוג=הגדרה}} ”לשכה פרטית“ – כהגדרתה {{ח:חיצוני|חוק שירות התעסוקה#סעיף 62|בסעיף 62 לחוק שירות התעסוקה, התשי״ט–1959}}, בעלת היתר מיוחד לתיווך ולטיפול בעניינם של עובדים זרים לסיעוד לפי {{ח:חיצוני|חוק שירות התעסוקה#סעיף 65|סעיף 65 לחוק האמור}}.

{{ח:סעיף|2|בדיקת נסיבות סיום העסקת עובד זר בענף הסיעוד}}
{{ח:ת}} הפסיק עובד זר את עבודתו אצל שלושה מטופלים סיעודיים לפחות, בתוך תקופה של שנתיים, ועולה חשש לניצול לרעה של האשרה ורישיון הישיבה שניתנו לו, רשאי עובד משרד הפנים שהשר הסמיכו לעניין זה, לפעול לבירור החשש; עובד משרד הפנים יודיע לעובד הזר כי הוא מברר את החשש ועל התוצאות האפשריות של הליך זה כאמור {{ח:פנימי|סעיף 4|בתקנה 4}}, וייתן לו הזדמנות להביא לפניו את טענותיו.

{{ח:סעיף|3|שיקולים}}
{{ח:תת|(א)}} לצורך קבלת החלטה כאמור {{ח:פנימי|סעיף 4|בתקנה 4}}, יישקלו, בין השאר, קיומן של נסיבות חריגות של המטופל הסיעודי ושל העובד הזר, הנסיבות שהובילו את העובד הזר להפסיק את עבודתו, וכן מידע שהתקבל מהעובד, מהמטופל ומלשכה פרטית רלוונטית, והכול בשים לב לחירותו של עובד, כך שלא ייכפה עליו לעבוד אצל מעסיק מסוים.
{{ח:תת|(ב)}} נמצא כי עובד זר התפטר מעבודתו מחמת הרעה מוחשית בתנאי העבודה, או מחמת נסיבות אחרות שביחסי עבודה לגבי אותו העובד, שבהן אין לדרוש ממנו כי ימשיך בעבודתו, ובכלל זה התעללות בעובד במסגרת ההעסקה, לא יראו בכך ניצול לרעה של אשרתו ורישיון שהייתו של העובד.

{{ח:סעיף|4|ביטול אשרה ורישיון ישיבה}}
{{ח:ת}} נמצא בעקבות בירור כאמור {{ח:פנימי|סעיף 2|בתקנה 2}} כי העובד הזר ניצל לרעה את האשרה ואת רישיון הישיבה שניתנו לו בענף הסיעוד, רשאי השר או מי שהוא הסמיך לעניין זה לבטל את האשרה ואת רישיון הישיבה או שלא להאריך אשרה ורישיון לישיבת ביקור לפי {{ח:חיצוני|חוק הכניסה לישראל#סעיף 3א|סעיף 3א לחוק}} ובלבד שניתנה לעובד הזדמנות להשמיע את טענותיו כאמור {{ח:פנימי|סעיף 2|בתקנה 2}}.

{{ח:סעיף|5|שמירת סמכויות}}
{{ח:ת}} אין באמור בתקנות אלה לגרוע מכל סמכות אחרת לביטול, אי־חידוש או התנייה של אשרה ורישיון ישיבה של עובד זר.

{{ח:סעיף|6|מתן הודעה לעובד זר מסירת מידע}}
{{ח:תת|(א)}} אשרה ורישיון ישיבה לעובד זר בענף הסיעוד יינתנו לראשונה רק לאחר שנותן האשרה ורישיון הישיבה נוכח לדעת כי קודם כניסתו לישראל של העובד הזר נמסרה לו הודעה בשפה שהוא מבין על ההסדרים הקבועים בתקנות אלה.
{{ח:תת|(ב)}} לא יחודשו אשרה ורישיון לעובד זר, אלא לאחר שנותן האשרה ורישיון הישיבה נוכח כי נמסרה לו הודעה בשפה שהוא מבין על ההסדרים הקבועים בתקנות אלה.

{{ח:סעיף|7|תחילה}}
{{ח:ת}} תחילתן של תקנות אלה 90 ימים מיום פרסומן (להלן – יום התחילה).

{{ח:סעיף|8|הוראת מעבר}}
{{ח:ת}} סיום עבודה של עובד זר שהתרחש ערב יום התחילה לא יובא במניין לעניין {{ח:פנימי|סעיף 2|תקנה 2}}.

{{ח:חתימות|י״ג בניסן התשע״ד (13 באפריל 2014)}}
* '''גדעון סער'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]